Sé munur á uppsetningu texta hér að neðan og í PDF skjali gildir PDF skjalið . 1364 / 2019 um endurgreiðslu kostnaðar vegna þjónustu sjálfstætt starfandi sjúkraþjálfara sem starfa án samnings við Sjúkratryggingar Íslands . Gildissvið . Í reglugerð þessari er kveðið á um þátttöku sjúkratrygginga almannatrygginga í kostnaði sjúkratryggðra vegna þjónustu sjálfstætt starfandi sjúkraþjálfara sem starfa án samnings við Sjúkratryggingar Íslands , sbr. 21. gr. laga um sjúkratryggingar nr. 112 / 2008 . Reglugerðin tekur til þjónustu sjúkraþjálfara sem reka eigin starfsstofur utan sjúkrahúss þegar þeir veita þjónustu einstaklingum sem sjúkratryggðir eru skv. lögum um sjúkratryggingar nr. 112 / 2008 . Reglugerðin tekur til þjálfunar sem telst læknisfræðilega nauðsynleg og þegar eftirfarandi skilyrðum er fullnægt : Þjálfun er nauðsynlegur liður í að greina og meðhöndla vandamál sem orsaka skerðingu á færni . Þjálfun er nauðsynlegur liður í endurhæfingu eða til að fyrirbyggja frekari færniskerðingu vegna fötlunar , frávika í eðlilegum þroska , langvinnra sjúkdóma eða í kjölfar aðgerða , veikinda og slysa . Þátttaka sjúkratrygginga tekur til þeirra verka sem tilgreind eru í gjaldskrá Sjúkratrygginga Íslands . Sjúkratryggingar Íslands annast framkvæmd reglugerðar þessarar . Börn yngri en 18 ára sem búsett eru hér á landi eru sjúkratryggð með foreldrum sínum . Gjaldskrá Sjúkratrygginga Íslands . Sjúkratryggingum Íslands er heimilt að endurgreiða sjúkratryggðum hluta kostnaðar vegna þjónustu sjúkraþjálfara , sbr. 1. gr. , samkvæmt ákvæðum reglugerðar þessarar , á grundvelli gjaldskrár sem stofnunin gefur út , sbr. 1. mgr. 38. gr. laga um sjúkratryggingar . Heimildin gildir frá 12. janúar 2020 til og með 31. mars 2020 og er háð því að rekstur sjúkraþjálfara uppfylli faglegar kröfur og önnur skilyrði í lögum , sbr. lög um heilbrigðisþjónustu , lög um sjúkratryggingar og lög um landlækni . Sjúkratryggingar Íslands ákvarða hvort sjúkraþjálfari uppfylli kröfur og skilyrði 2. ml . Skilyrði fyrir endurgreiðslu . Forsenda fyrir endurgreiðslu Sjúkratrygginga Íslands er að fyrir liggi skrifleg beiðni frá lækni þar sem fram kemur sjúkdómsgreining . Þó er heimilt að víkja frá þessu skilyrði vegna bráðameðferðar , sem nemur allt að 6 skiptum á 12 mánaða tímabili . Sjúkratryggður sem þarf á þjálfun að halda , að mati læknis og þjálfara , sbr. þó undantekningu í 1. mgr. , á rétt á allt að 15 nauðsynlegum meðferðarskiptum á 12 mánaða tímabili , talið frá fyrsta meðferðarskipti , sbr. þó 4. og 5. mgr . Sjúkratryggingum Íslands er heimilt að samþykkja sjúkraþjálfun í heimahúsum ef sjúkratryggður einstaklingur er þannig líkamlega á sig kominn að hann kemst ekki í meðferð á sjúkraþjálfunarstofu . Sækja skal fyrirfram um greiðsluþátttöku til Sjúkratrygginga Íslands vegna þessarar meðferðar . Ef nauðsyn er talin vera fyrir fleiri skiptum en 15 er Sjúkratryggingum Íslands heimilt í eftirfarandi tilvikum , samkvæmt umsókn , að ákvarða endurgreiðslur vegna viðbótarþjálfunar í samræmi við vinnureglur sem stofnunin setur sér : Ef sjúkratryggður er með mjög skerta færni og áframhaldandi þjálfun er ótvírætt nauðsynleg . Ef sjúkratryggður er haldinn langvarandi sjúkdómi sem leitt getur til færniskerðingar sem áframhaldandi þjálfun getur að öllum líkindum seinkað eða komið í veg fyrir . Ef um er að ræða áframhaldandi þjálfun sem er þáttur í nauðsynlegri endurhæfingu í kjölfar veikinda , aðgerðar eða slyss . Ef um er að ræða fjölþætt vandamál sem ekki falla undir liði 1 - 3 þar sem þjálfun er nauðsynlegur hluti af skipulögðu endurhæfingarferli . Umsókn um viðbótarþjálfun skal vera á því formi sem Sjúkratryggingar Íslands ákveða . Stofnunin skal hafa tekið afstöðu til umsóknarinnar innan tveggja vikna frá því að hún ásamt öllum nauðsynlegum gögnum er móttekin . Sækja skal um viðbótarþjálfun fyrirfram . Endurgreiðsla til sjúkratryggðra og kostnaðarhlutdeild þeirra . Sjúkratryggingar Íslands greiða mismun á heildargreiðslu skv. gjaldskrá stofnunarinnar , sbr. 3. gr. , og reiknaðs kostnaðarhluta sjúkratryggðs . Kostnaðarhluti sjúkratryggðs fyrir hverja komu til sjúkraþjálfara skal reiknast út frá gjaldskrá Sjúkratrygginga Íslands , í sömu hlutföllum og kveðið er á um í 21. gr. gildandi reglugerðar um greiðsluþátttöku sjúkratryggðra í kostnaði vegna heilbrigðisþjónustu , sbr. þó II. kafla sömu reglugerðar . Ef kveðið er á um hærra heildarverð fyrir tilgreinda hópa sjúkratryggðra eða tilgreinda meðferð í gjaldskrá Sjúkratrygginga Íslands reiknast greiðsla sjúkratryggðra einstaklinga út frá heildarverði fyrir almenna þjálfunarmeðferð . Þetta á þó ekki við um sérstakt skoðunargjald , sérfræðiálag og sérstakt menntunarálag sjúkraþjálfara en í þeim tilfellum greiða sjúkratryggðir gjald skv. 21. gr. reglugerðar um greiðsluþátttöku sjúkratryggðra í kostnaði vegna heilbrigðisþjónustu . Með fjölda skipta er átt við samanlagðan skiptafjölda sjúkratryggðs á ári í þjálfun , hjá sjálfstætt starfandi sjúkraþjálfurum og á göngudeildum heilbrigðisstofnana . Hver tvö skipti í hópmeðferð hjá þjálfara , sbr. 3. mgr. , teljast svara til eins skiptis í annarri þjálfun við talningu af heimild . Það sama gildir um einfalda meðferð . Fyrir heimameðferð sem Sjúkratryggingar Íslands hafa samþykkt , sbr. 3. mgr. 4. gr. , greiðir sjúkratryggður sama gjald og vegna almennrar þjálfunarmeðferðar á stofu . Í sérstökum tilvikum ef um mjög alvarlegt sjúkdómsástand ( t.d. krabbamein eða sjúkdóm Parkinsons á lokastigi ) eða mjög alvarlega fötlun er að ræða er Sjúkratryggingum Íslands heimilt að endurgreiða heimasjúkraþjálfun 100% , samkvæmt gjaldskrá Sjúkratrygginga Íslands . Til þess að sjúkratryggðir njóti réttinda samkvæmt þessari grein ber veitanda heilbrigðisþjónustu að skila reikningsupplýsingum til Sjúkratrygginga Íslands á því formi sem stofnunin ákveður , sbr. 6. gr . Rafræn skil sjúkraþjálfara . Sjúkraþjálfari sendir með rafrænum hætti reikninga til Sjúkratrygginga Íslands vegna þjónustu við sjúkratryggða . Greiðslur til hans skulu miðast við heildarverð samkvæmt gjaldskrá Sjúkratrygginga Íslands að frádregnum kostnaðarhluta sjúkratryggðs , sbr. 5. gr . Við sendingu rafrænna reikninga ber að fara eftir færslulýsingu sem Sjúkratryggingar Íslands hafa samþykkt . Vottorð . Sjúkratryggingar Íslands geta krafist vottorðs frá þjálfara eða lækni sjúklings um nauðsyn þjálfunar , einkum vegna þjálfunarmeðferða umfram 15 skipti á ári . Upplýsingar til heilsugæslulæknis , heimilislæknis eða tilvísandi læknis . Sjúkraþjálfari skal senda heimilislækni , heilsugæslulækni eða tilvísandi lækni sjúklings upplýsingar um veitta meðferð . Stjórnsýslukærur . Rísi ágreiningur um grundvöll , skilyrði eða upphæð greiðslna fyrir þjálfun samkvæmt reglugerð þessari er heimilt að kæra ákvörðunina til úrskurðarnefndar velferðarmála , sbr. 36. gr. laga um sjúkratryggingar . Reglugerð þessi , sem sett er með stoð í 21. gr. , 2. mgr. 38. gr. og 55. gr. laga nr. 112 / 2008 um sjúkratryggingar , öðlast gildi 12. janúar 2020 og gildir til og með 31. mars 2020 . Ákvæði til bráðabirgða . Við talningu meðferðarskipta sjúkratryggðs einstaklings til ákvörðunar á greiðsluhlutdeild samkvæmt 5. gr. reglugerðar þessarar skulu teljast með viðeigandi meðferðarskipti sem Sjúkratryggingar Íslands tóku þátt í að greiða á grundvelli reglugerðar um greiðsluþátttöku sjúkratryggðra í kostnaði vegna heilbrigðisþjónustu . Heilbrigðisráðuneytinu , 23. desember 2019 .